text: Заради строгите мерки за спазване на дистанция с цел ограничаване на разпространението на коронавируса, главният мюфтия Мустафа Хаджи не отслужи молитва в джамията Баня Баши, а събра мюсюлманите на помощното игрище на стадион „Локомотив“.
  Така за пръв път мюсюлманската общност в София се събра на открито, за да отбележи Рамазан Байрам.
  Молитва за здраве и преодоляване на коронавируса към Аллах отправиха близо 2000 мъже, жени и деца.
  Главният мюфтия Мустафа Хаджи призна, че именно необходимостта да бъдат на открито е дало възможност повече хора да бъдат на службата, защото в джамиите ходели само мъжете, а на стадиона присъствали и децата и жените.
  Днес е един от двата големи празника за мюсюлманите, а именно Рамазан Байрам или както е известен още – Шекер Байрам.